Ammoniumnitraat is 'n sout met samestelling NH4NO3. Dit bevat stikstof in beide die oksidasietoestand -3 (in die ammoniumioon NH+4) en +5 (in die nitraat-ioon NO−3). Hierdeur is hierdie verbinding in staat om 'n outoredoks-reaksie te ondergaan waarin die nitraat as oksidasie- en die ammonium as reduksiemiddel optree. Hierdie reaksie maak van die stof 'n plofstof. N H 4 N O 3 ( l ) → N 2 O ( l ) + 2 H 2 O ( l ) {\displaystyle NH_{4}NO_{3}(l)\to N_{2}O(l)+2H_{2}O(l)} Hierdie reaksie is eksoterm en tree op wanneer die sout gesmelt word. In klein hoeveelhede wat nie ingesluit word nie lei dit nogtans nie tot ontploffings nie, omdat daar ook 'n endotermiese reaksie kan plaasvind wat die ontwikkelde hitte absorbeer: N H 4 N O 3 ( l ) ⇋ N H 3 ( g ) + H N O 3 ( g ) {\displaystyle NH_{4}NO_{3}(l)\leftrightharpoons NH_{3}(g)+HNO_{3}(g)}